ডাব্লিউডাব্লিউই হল অব ফেম (২০১৮)
২০১৮ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের ঊনবিংশ শ্রেণিকে অন্তর্ভুক্ত করেছে। এই অনুষ্ঠানটি ২০১৮ সালের ৬ই এপ্রিল তারিখে রেসলম্যানিয়া ৩৪ আয়োজনের পূর্ববর্তী রাতে মার্কিন যুক্তরাষ্ট্রের লুইজিয়ানার নিউ অরলিন্সের স্মুদি কিং সেন্টারে অনুষ্ঠিত হয়েছে। জেরি লোলার এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল গোল্ডবার্গ, যাকে পল হেইম্যান হল অব ফেমে অন্তর্ভুক্ত করেছেন। এছাড়াও আইভরি, জেফ জ্যারেট, মার্ক হেনরি, দ্য ডাডলি বয়েজ এবং কিড রকের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।